Krouet e voe ar strollad gant an anv The Primettes e Detroit e 1959. Gant The Supremes e voe kanet kanaouennoù doo-wop, pop, soul, kanaouennoù abadennoù Broadway, soul psikedelik ha disko. Strollad pouezusañ Motown e voent a-fet gwerzhañ pladennoù hag ez int hiziv an deiz choazh ar strollad kanañ a reas ar muiañ a verzh e SUA gant 12 kanaouenn er Billboard Hot 100. Lodenn vrasañ ar chanaouennoù-se a voe skrivet gant Holland–Dozier–Holland hag a oa strollad sonaozerien ha skipailh produiñ sonerezh Motown. Pa oant e bar o brud er bloavezhioù 1960 e voent ken brudet ha The Beatles ha dre ar berzh a rejont e chellas sonerien soul ha R&B afrikan-amerikan ober berzh ivez.